Έρωτας με την Πρώτη... Μπαλιά

Έρωτας με την Πρώτη... Μπαλιά (αγγλικά: Wimbledon) είναι βρετανική αισθηματική κομεντί του 2004, σε σκηνοθεσία του Ρίτσαρντ Λοκρέιν. Πρωταγωνιστούν ο Πολ Μπέτανι, ως ένας ξοφλημένος επαγγελματίας τενίστας και η Κίρστεν Ντανστ, ως ένα ανερχόμενο αστέρι του τένις. Συμπρωταγωνιστούν οι Σαμ Νιλ και Τζον Φαβρό.

 Ο Πίτερ Κολτ, είναι ένας Βρετανός επαγγελματίας τενίστας, ο οποίος διανύει την δεκαετία των τριάντα, και που η κατάταξή του έπεσε από την 11η στην 119η θέση παγκοσμίως. Ο ίδιος, δεν έχει ενδιαφερθεί να παλέψει για κάτι στη ζωή του, καθώς η ευκατάστατη οικογένειά του του επέτρεψε χωρίς δισταγμό να προωθήσει τις φιλοδοξίες του στο τένις. Παρόλο που παίρνει έναν μπαλαντέρ για το τουρνουά του Wimbledon, αισθάνεται πως ήρθε η ώρα να παραδεχτεί ότι έχει μεγαλώσει αρκετά για να διαγωνίζεται με νεότερους παίκτες, οι οποίοι είναι σίγουρα και σε καλύτερη φόρμα. Μετά από αυτό το Γουίμπλεντον, έχει σκοπό να πιάσει δουλειά σε μια υψηλού κύρους λέσχη για τένις. Ενώ αρχίζει το Γουίμπλεντον, πέφτει πάνω στην Λίζι Μπράντμπερι, την Αμερικανίδα ανερχόμενη παίκτρια του τένις γυναικών. Ερωτεύονται και το ενδιαφέρον της για εκείνον, του αλλάζει ολόκληρη την αντίληψη, του δίνει ακόμη την δύναμη να προσπαθήσει να κερδίσει ξανά. Ενώ ο έρωτάς τους μεγαλώνει, ο Πίτερ γίνεται όλο και καλύτερος στο τένις. Ο υπερπροστατευτικός πατέρας και μάνατζερ της Λίζι, ο Ντένις Μπράντμπουρι, είναι αποφασισμένος να σταματήσει τη σχέση τους, πιστεύοντας ότι μπορεί να είναι επιζήμια για την καριέρα της. Μια ημέρα, ο Ντένις πηγαίνει στο παλιό διαμέρισμα του Πίτερ και του φωνάζει ότι χάλασε το παιχνίδι της κόρης του. Εκείνη κρυφακούει την κουβέντα τους και αποφασίζει να τον αφήσει και να συγκεντρωθεί στο παιχνίδι της. Τη νύχτα πριν τα ημιτελικά ματς, ο Πίτερ τρυπώνει στο δωμάτιο του ξενοδοχείου της Λίζι και την παρακινεί να κάνουν σεξ. Την επόμενη μέρα, παίζει πολύ καλύτερα από τις προσδοκίες και κερδίζει σερί από σετ, αλλά η Λίζι χάνει. Οργισμένη η Λίζι, χωρίζει τον Πίτερ, λέγοντάς του ότι ο εγωισμός του την έκανε να χάσει, και αποφασίζει να επιστρέψει στις Ηνωμένες Πολιτείες, για να προπονηθεί. Ο Πίτερ πρέπει να παίξει στον τελικό εναντίον του Τζέικ Χάμοντ, ενός αλαζόνα Αμερικανού σταρ και νούμερο 1 στην παγκόσμια κατάταξη. Στο αεροδρόμιο, η Λίζι παρακολουθεί μια τηλεοπτική συνέντευξη, στην οποία ο Πίτερ απολογείται και εκδηλώνει τον έρωτά του για εκείνη. Τότε, η Λίζι επιστρέφει στο Γουίμπλεντον. Καθώς η Λίζι καταφθάνει στο στάδιο, ο Πίτερ χάνει δύο σετ στον τελικό, και κοντεύει να χάσει και τρίτο. Όταν το παιχνίδι αναστέλλεται λόγω βροχής, η Λίζι εμφανίζεται στα αποδυτήρια και τον συγχωρεί. Του λέει το μυστικό του Τζέικ για τα δύσκολα σερβίς, και ο Πίτερ παλεύει για να κερδίσει τον τίτλο (3–6, 2–6, 6–4, 7–6(8-6), 6–4). Πλέον, όντας εθνικός ήρωας της Βρετανίας, εκείνος και η Λίζι παντρεύονται. Με την υποστήριξή του, η Λίζι κερδίζει το Αμερικανικό Όπεν και το Γουίμπλεντον δύο φορές, πραγματοποιώντας τα όνειρά της. Στην τελευταία σκηνή, ο Πίτερ είναι με το μικρότερό τους παιδί, ένα αγοράκι, και παρακολουθεί την Λίζι με το μεγαλύτερό τους παιδί, ένα κοριτσάκι, να παίζουν τένις μαζί σε ένα γειτονικό γήπεδο, στη Νέα Υόρκη. Πολ Μπέτανι ως Πίτερ Κολτ Κίρστεν Ντανστ ως Λίζι Μπράντμπουρι Σαμ Νιλ ως Ντένις Μπράντμπουρι Τζέιμς ΜακΑβόι ως Καρλ Κολτ Μπέρναρντ Χιλ ως Έντουαρντ Κολτ Έλινορ Μπρον ως Ογκούστα Κολτ Σίλια Ίμρι ως Κυρία Κένγουντ Νικολάι Κόστερ-Βαλντάου ως Ντίτερ Προλ Όστιν Νίκολς ως Τζέικ Χάμοντ Κιρστεν Τέιλορ Μόντζοϊ ως Ελίζαμπεθ Χάμοντ Τζον Φαβρό ως Ρον Ροθ Τζόναθαν Τίμινς ως το αγόρι που μαζεύει μπάλες Ρόμπερτ Λίντσει ως Ίαν Φρέιζιρ Έρωτας με την Πρώτη... Μπαλιά στην IMDb Έρωτας με την Πρώτη... Μπαλιά στο Rotten Tomatoes Έρωτας με την Πρώτη... Μπαλιά στο Box Office Mojo